Die Fälscher

Ffilm  a gafodd ei hysgrifennu a'i chyfarwyddo  gan Stefan Ruzowitzky yw Die Fälscher ("Y Ffugwyr"). Mae'n seiliedig ar gynllun cyfrinachol Operation Bernhardoedd gan y Natsiaid adeg yr Ail Ryfel Byd i foddi economi Prydain gyda nodau papur punt sterling ffug. Mae'r ffilm yn troi o gwmpas Salomon 'Sally' Sorowitsch, ffugiwr papurau arian dawnus iawn, sydd yn cael ei berswadio i gynorthwyo yn y cynllun yng Ngwersyll Sachsenhausen.

Mae'r ffilm yn seiliedig ar gofiant a ysgrifennodd Adolf Burger, Iddew Slofacaidd, a oedd yn osodwr teip a garcharwyd yn 1942 am greu tysysgrifau bedyddiedig i arbed Iddewon rhag cael eu halltudio, a throsglwyddwyd ef i Sachsenhausen i weithio ar y cynllun. Roedd Ruzowitsky yn ymgynghori yn agos iawn gyda Burger adeg ysgrifennu'r script a'r cynhyrchu. Enillodd y ffilm Oscar am y ffilm iaith estron orau 2007.

Plot
Mae'r ffilm yn dechrau ar ôl diwedd yr Ail Ryfel Byd gyda Almaenwr yn cyrraedd Monte Carlo. Mae'n arwyddo i mewn i westy moethus drudfawr gan dalu mewn arian, ac yn byw y bywyd bras, yn hap-chwarae yn llwyddiannus yn y casino ac yn tynnu sylw merch Ffrengig brydferth. Yn ddiweddarach mae hi'n darganfod ei fod yn un a or-oesodd gwersylloedd y Natsiaid.

Mae'r ffilm yn symud i Berlin yn 1936 lle mae'r dyn,Salomon Sorowitsch, yn ffugiwr dogfennau llwyddiannus yn cael ei ddal gan yr heddlu, a'i garcharu yng Ngwersyllt Mauthausen, ger Linz. Mewn ymdrech i amddiffyn ei hun mae'n defnyddio ei grefft o ffugio dogfennau i tynnu lluniau o'r gwarchodwyr a'u teuluoedd yn gyfnewid am fwy o fwyd.
Cast
 Karl Markovics fel Sorowitsch (Salomon Smolianoff)
 August Diehl fel Burger (Adolf Burger)
 Devid Striesow fel Sturmbannführer Herzog (Bernhard Krüger)
 Veit Stübner fel Atze
 Sebastian Urzendowsky fel Kolya
 August Zirner fel Dr Klinger
 Martin Brambach fel Hauptscharführer Holst
 Andreas Schmidt fel Zilinski
 Tilo Prückner fel Hahn
 Lenn Kudrjawizki fel Loszek

Cyfeiriadau

Categori:Ffilmiau 2007
Categori:Ffilmiau Almaeneg
Categori:Ffilmiau am yr Ail Ryfel Byd
Categori:Ffilmiau a enillodd Wobr yr Academi